તેમને પુરાણના મંત્રો અથવા વેદના મંત્રો વડે ષોડ્શોપચારે પૂજન કરો. તેમની અગલ બગલમાં જે દેવ દેવી હોય તેમનું પણ ષોડ્ષોપચારે પૂજન કરો. આવી રીતે તેમનું પૂજન કર્યા પછી કણકી વગરના આખા ચોખા લઇ (એક ખોબો) તેનો લોટ કરવો. તેમાં શુદ્ધ ધી ઉમેરી દળેલી ખાંડ ભેળવી સફેદ લાડુ કરવા. તે લાડુ તેમને ભાવથી અર્પણ કરવા. સાંજે જ્યારે તેમનું પૂજન અર્ચન કરી રાત્રે જમવા બેસો ત્યારે તે લાડુનો પ્રસાદ ગ્રહણ કરવો. આ થઇ વિનાયક ચતુર્થીનું પૂજન કરવાની વિધિ. આ વ્રત આવી રીતે દમયંતીએ નળ રાજાને પુનઃ પ્રાપ્ત કરવા કર્યું હતું. મહાભારતના યુદ્ધમાં વિજય મેળવવા શ્રીકૃષ્ણે અર્જુનને કહ્યું હતું કે. ચંદ્રે દક્ષનો શ્રાપ નિવારવા કર્યું હતું. જે કોઇ મનુષ્ય આ રીતે ગણેશ વિનાયકનું વ્રત કરે છે તે મનુષ્ય અનંત સુખ આ જન્મમાં ભોગવે છે.